13/10/2020 | Administración LocalMunicipal
A Coruña
Medio Ambiente
Modificación da Ordenanza municipal de xestión de residuos municipais e limpeza viaria

MODIFICACIÓN DA ORDENANZA MUNICIPAL DE XESTIÓN DE RESIDUOS MUNICIPAIS E LIMPEZA VIARIA O 02.09.2020 emítese informe-proposta de aprobación inicial da modificación da ordenanza municipal de xestión de residuos municipais e limpeza viaria coa adición dun artigo, o 74 bis. Ademais, propoñíase arquivar o procedemento de modificación da ordenanza municipal de xestión de residuos municipais e limpeza viaria do Concello da Coruña (expediente 541/2018/2088), que foi aprobado inicialmente o 14.01.2019 polo Pleno do Concello. O proxecto da actual modificación da ordenanza municipal foi aprobado pola Xunta de Goberno Local o 02.09.2020. O 22.09.2020 emite informe o secretario xeral do Pleno en relación o informe proposta elaborado. Emite informe favorable, se ben cunha serie de consideracións, sinalando: “A teor das observacións efectuadas neste informe, de considerarse procedentes, poderían introducirse antes da aprobación inicial, como non substanciais, que se propoñen por este órgano, se así se estima, o que podería introducirse no texto que sexa ditaminado pola propia Comisión Informativa, no proxecto de Ordenanza, ben por unha proposta do propio Servizo propoñente, acompañando un texto en que se integren, ou como consecuencia de votos particulares ou emendas dos Grupos que compoñen a Comisión”. Polo exposto, procédese a adecuar a proposta de aprobación inicial da modificación da ordenanza municipal de xestión de residuos municipais e limpeza viaria, ás consideracións sinaladas polo secretario xeral do Pleno. En primeiro lugar, coa introdución expresa dun acordo de desestimento da tramitación de modificación da ordenanza aprobada inicialmente o 14.01.2019 polo Pleno do Concello. A aprobación inicial indicada correspóndese co expediente 541/2018/2088. A regulación que se contiña no texto aprobado inicialmente polo Pleno do Concello resulta incompatible ante a nova regulación que se propón actualmente. Aquela regulación contemplaba un sistema de subvencións públicas en especie para lexitimar a intervención municipal, ante pintadas ou graffitis, nos bens de titularidade privada que lindaran con espazos de uso público. A regulación actual, que se propón someter a aprobación plenaria, lexitima a intervención municipal directa, sobre os ditos bens, con cargo as persoas responsables da comisión da infracción que comporta a realización da pintada ou graffiti. En segundo lugar, suxírese substituír, do segundo parágrafo do punto segundo, a palabra “potestativas” por “discrecionais”. En consecuencia, proponse o Pleno da Concello que, previa deliberación e exame do expediente, proceda á adopción do seguinte acordo: PRIMEIRO.–Desistir do procedemento de modificación da ordenanza municipal de xestión de residuos municipais e limpeza viaria do Concello da Coruña (expediente 541/2018/2088), que foi aprobado inicialmente o 14.01.2019 polo Pleno do Concello. SEGUNDO.–Aprobar inicialmente a modificación da ordenanza municipal de xestión de residuos municipais e limpeza viaria do Concello da Coruña, consistente en engadir o artigo 74 bis, coa seguinte redacción: “1. O Concello efectuará traballos de limpeza de pintadas e graffitis no mobiliario urbano, muros, paredes de edificios, fachadas, estatuas, monumentos e, en xeral, calquera elemento integrante da cidade, segundo a súa propia organización e programación, para manter as debidas condicións de limpeza e ornato público do municipio.2. As labores de limpeza, sobre elementos de titularidade non municipal, so se realizarán naquelas elementos que linden con espazos de uso público, e realizaranse con cargo as persoas responsables da comisión da infracción que comporta a realización da pintada ou graffiti. Así, no caso de que sexan identificadas as persoas responsables da realización da pintada ou graffiti, o Concello tramitará o correspondente procedemento sancionador e esixirá o resarcimento dos custes da correspondente limpeza. Estas actuacións de limpeza serán sempre discrecionais para o Concello e condicionadas á dispoñibilidade de medios, a complexidade da actuación e a natureza do elemento a limpar.3. O Concello actuará de forma directa nos traballos de limpeza de pintadas e graffitis no mobiliario urbano, muros, paredes de edificios, fachadas, estatuas, monumentos e, en xeral, calquera elemento integrante da cidade. Naqueles casos nos que, pola natureza da pintada ou graffiti, pola natureza do elemento onde están realizadas ou por outra circunstancia relevante, se considerase necesario, solicitarase do titular do dito elemento a autorización a que o Concello realice a limpeza e a que o exima de responsabilidade polos resultados ou posibles danos derivados da limpeza a realizar.4. As previsións aquí contempladas en relación os elementos de titularidade non municipal realízanse sen prexuízo da posibilidade de ditar ordes de execución os seus titulares, cando así se considere oportuno e necesario, de conformidade coa normativa vixente e tendo en conta a responsabilidade última que teñen os titulares sobre a conservación e mantemento dos elementos da súa titularidade”. TERCEIRO.–Sometela aprobación inicial da modificación da ordenanza municipal de xestión de residuos municipais e limpeza viaria do Concello da Coruña ó trámite de información pública polo prazo de trinta días, contados a partir do día seguinte ó da publicación do correspondente anuncio no Boletín Oficial da Provincia da Coruña, a fin de que os interesados poidan presentar as reclamacións ou suxestións que entendan procedentes. No caso de que non se presenten reclamacións nin suxestións, entenderase definitivamente aprobada a modificación da ordenanza municipal de xestión de residuos municipais e limpeza viaria do Concello da Coruña. A aprobación definitiva e o texto da modificación serán publicados no Boletín Oficial da Provincia da Coruña, sen que entre en vigor ata que se leve a cabo a dita publicación e haxa transcorrido o prazo de 15 días hábiles. A Coruña, 24 de setembro de 2020. A concelleira de Medio Ambiente e Sostenibilidade Esther Fontán Prado